Mara Ċiniża, li r-raġel ta' bintha dejjaqha sal-ponta ta' mneħirha wara li ma baqax iħallas lura d-dejn li kellu, ħadet miżuri iebsa ferm kontrih. Wang Qin, kriet krejn biex tella' l-karozza tar-raġel ta' bintha fit-terrazzin tagħha, ħalli tiżgura ruħha li jħallasha mill-ġdid il-flus li silfitu. U s-somma li silfitu ma kinitx ta' sold jew tnejn iżda madwar nofs miljun yuan. Hu ried dawn il-flus bl-iskuża li jinvesti fin-negozju tiegħu. Ma damitx wisq ma ndunat li beda jaħrabha u jinjora t-talbiet tagħha għall-ħlasijiet. Għalhekk bdiet iżżommlu l-karozza tiegħu bħala ostaġġ, għalkemm sabet li xorta baqa' jużaha bil-moħbi billi jirnexxilu jiftaħha u jsuqha. Appena tilfet il-paċenzja, Wang kriet krejn u tellgħet il-karozza tat-tip Audi fit-terazzin tagħha, b'mod li issa żgur ma jistax isuqha.
Safejn jasal moħħ Ċiniża!